सिटीलाई शीर्षमा तीन अंकको अग्रता
इंग्लिस प्रिमियर लिगमा म्यानचेस्टर सिटीले आइतबार न्युकासल युनाइटेडलाई ५–० ले पराजित गर्दै लिग तालिकाको शीर्ष स्थानमा स्पष्ट तीन अंकको अग्रता लिएको छ । दोस्रो स्थानमा रहेको लिभरपुलले अघिल्लो दिन टोटनहमसँग बराबरी खेलेको फाइदा लिंदै सिटीले लिग उपाधिमाथि आफ्नो पहुँच बढाएको हो ।
लन्डन — इंग्लिस प्रिमियर लिगमा म्यानचेस्टर सिटीले आइतबार न्युकासल युनाइटेडलाई ५–० ले पराजित गर्दै लिग तालिकाको शीर्ष स्थानमा स्पष्ट तीन अंकको अग्रता लिएको छ । दोस्रो स्थानमा रहेको लिभरपुलले अघिल्लो दिन टोटनहमसँग बराबरी खेलेको फाइदा लिंदै सिटीले लिग उपाधिमाथि आफ्नो पहुँच बढाएको हो ।सिटीको जितमा रहिम स्टर्लिङले दुई तथा आयमेरिक लापोर्टे, रोड्री र फिल फोडेनले एक एक गोल गरे । यो जितपछि सिटीको ३५ खेलबाट ८६ अंक भएको छ । आइतबारका अन्य खेलमा आर्सनलले लिड्स युनाइटेडलाई २–१, एभरटनले लेस्टर सिटीलाई २–१ र वेस्ट ह्यामले नरविचलाई ४–० ले हरायो ।यो नतिजापछि एभरटन रेलिगेसन क्षेत्र छाडेर १६ औं स्थानमा उक्लेको छ र उसको ३५ अंक भएको छ । लिड्स भने ३४ अंकमा सीमित रहेर रेलिगेसन क्षेत्रमा झरेको छ । बर्नली समान ३४ अंकमा १७ औं स्थानमा छ । वाटफोर्ड र नरविच यस अगाडि नै रेलिगेसनमा परिसकेका छन् र अब च्याम्पियनसिप लिगमा झर्ने एकै टिमको मात्र निर्णय हुन बाँकी छ । 